Den Vest-Sjællandske Avis, 1827-06-19
Nyeste Post=Efterretninger. De Efterretningen, som man dennegang har faaet fra Grækenland ere ikke gode; men man maae fortælle Sagen saaledes som den forholder sig. Desuden hvad der synes os Mennesker ikke at være godt vendes ofte pludselig om til det Bedste Den Preussiske Statstidende meddeler følgende Beretning fra Smyrna af 10de Mai. De Planer, som Grækerne have lagt for at undsætte Acropolis er aldeles mislykkedes. Kara Hyskakis er faldet i en Forpostfægtning, som fandt Sted den 4de Mai. Om Natten imellem den 4de og 5te landede Grækerne omtrent 4000 Md. stærke ved Forbierget Kolias og begyndte med at opkaste Forskandsninger; men Tyrkerne som havde forudseet et mueligt Angreb fra denne Kant lod dem ikke faae Tid til at sætte sig fast. 800 Mand Kavallerie, som Seraskieren sendte imod dem forjog dem ved det første Angreb, (Følgen af at Grækerne ikke ville lade sig danne til et regulairt Jnfanterie) saa at inden et Qvarteers Forløb blev Flugten almindelig og Cochrane kunde selv kun redde sig ved at kaste sig i Havet, saa at han svømmende naaede til sit Fartøi, Grækerne tabte i denne Fægtning over 2000 Mand. som deels bleve dræbte og deels fangne; hvoriblandt 6 Anførere. Ogsaa mistede de 4 Kanoner og flere Faner. Nogle Dage derpaa lod den Franske Capitain La Blache, som laae med sit Skib paa Rheden af Athen, sig endelig bevæge ved General Churchs og Lord Cochranes Overtalelse til at giøre Seraskieren Forslag angaaende Capitulationen af Acropolis og den 11te Mai kom ogsaa en hæderfuld Capitulation istand for Fæstningen; men som Garnisonen dog forkastede. Derpaa begyndte Tyrkerne atter at beskyde Fæstningen og det er saameget mere rimeligt, at den snart vil falde, som at Seraskieren har nyelig faaet Forstærkninger fra Constantinopel. Man kunde sige, at da denne Efterretning kommer fra Smyrna, saa kunde den ansees for mistænkelig; men den Østerrigske Jagttager af 8de Juni melder ligeledes fra Smyrna under 8de Juni omtrent de samme Efterretninger, og med følgende Tillæg: Acropolis holdt sig endnu den 15de Mai men var dengang bleven i flere Dage meget heftig beskudt af Seraskieren. De Græske Commandanter i denne Fæstning, hvori nu ogsaa Oberste Fabrier har indsluttet sig, havde forkastet den Capitulation, som Seraskieren havde tilbudt dem d. 11te Mai. Lord Cochrane havde begivet sig til Poro, for saameget som mueligt at samle Græske Skibe, men flere af disse, der som bekiendt, ere deres Capitainers private Eiendom havde allerede forladt Rheden for at operere efter deres egne Planer. Jbrahim Pascha, er, efterat han har faaet bestemte Ordrer fra sin Fader til at forene sig med Seraskiren, brudt op fra Patras til Corinth. Jagttageren har modtaget Efterretninger fra sin Correspondent paa Øen Salamis, som naae til den 15de Mai. - Ved disse som det synes officielle Efterretninger, kunne de ældre fordeelagtigere fra Øen Zante af 4de Mai ikke hielpe os, og fortiene derfor ikke heller udførlig at meddeles; men det synes at fremgaae deraf og selv ogsaa af de anførte Beretninger fra Smyrna, da man seer at Oberste Fabrier er kommen ind i Acropolis og at Garnisonen anseer sig stærk nok til at kunne forsvare sig, at det er lykkedes Grækerne i Begyndelsen at bringe Seraskiren udaf sin Stilling og at undsætte Acropolis; thi ikke allene berettes det meget omstændeligt; men det anføres tillige at Garnisonen var inden den blev afløst af friske Tropper aldeles medtaget af Strabadser, Sygdom og Mangel. De nye Commandanter i Acropolis hede Macrojannis og Staikos. Ogsaa berettes fra samme Kant, at Jbrahim foretager sig allehaande Plyndrings og Ødelæggelses Tog i Morea, og at han beleirer Castellet Tornese; hvori 300 Græske Soldater have indspærret sig med 2000 Fruentimmer og Børn.